ОБЛАСТ  ВРАЦА
Походът се провежда под патронажа на

Росен Плевнелиев, Президент на Република България
Н А Р Е Д Б А

За провеждане на 66-ти Национален туристически поход

„По пътя на Ботевата чета“

Козлодуй – Околчица

27 май – 2 юни 2012 година

І. ЦЕЛ И ЗАДАЧИ

Походът се провежда по случай 136-тата годишнина от героичния подвиг на Христо Ботев и неговата чета на българска земя. Той е традиционен и дава възможност на туристите ежегодно да преминават по историческия път от Козлодуйски бряг до връх „Околчица“ във Врачанския балкан.

Походът е от ІІІ категория трудност. В маршрута са включени обекти от движението „Опознай България – 100 национални туристически обекта“.

Походът ще се проведе от 27 май до 2 юни 2012 година в една походна колона по 120-километровия Ботев път от Козлодуйския бряг до връх Околчица, със съдействието на Министерството на образованието, младежта и науката и Министерството на икономиката, енергетиката и туризма.

 ІІ. ВРЕМЕ И МЯСТО НА ПРОВЕЖДАНЕ

ГРАФИК НА ПРОВЕЖДАНЕ


27 май 2012 г. – неделя
· До 16.00 часа – пристигане на участниците в похода на Козлодуйския бряг. Посторяване на бивак.

· 18.00 часа – техническа конференция – пред ресторант „Радецки“

· 20.30 часа – тържествено откриване на похода пред паметника на Христо Ботев. Участие в зарята.
28 май 2012 г. – понеделник
· 06.30 часа – екскурзоводска беседа и потегляне за гр. Козлодуй.

· 08.15 часа – тръгване по маршрута.

· 09.30 – 10.00 часа – Матеев геран, екскурзоводска беседа.

· 10.30 – 13.45 часа - Матеев геран, с. Софрониево. Построяване на бивак

· 17.00 часа – състезания по спортно-туристически игри.
29 май 2012 г. – вторник
· 07.00 – 08.30 часа – с. Софрониево – местността Рашково бърдо. Екскурзоводска беседа.

· 08.30 – 10.00  часа – Рашково бърдо  - с. Липница. Подкрепителен пункт.

· 10.00 – 12.00 часа – с. Липница – с. Алтимир – обяд.

· 12.30 часа – извозване на децата с автобус до с. Борован.

· 12.30 – 16.30 часа – придвижване на участниците от с. Алтимир до с. Борован. Настаняване в бивака.
30 май 2012 г. – сряда
· 07.00 – 12.45 часа – с. Борован –с. Баница. Настаняване в бивака.

· 17.00  часа – състезания по спортно-туристически игри.
· 20.00 часа – туристическа вечер.
31 май 2012 г. – четвъртък
· 07.00 – 08.30 часа – с. Баница – Милин камък. Екскурзоводска беседа.
· 09.30 – 12.30 часа – Милин камък – местността Речка . Настаняване в бивака.

· 19.00 часа – планинарска вечер и художествена самодейност.

01 юни  2012 г. – петък
· 07.00 – 09.00 часа – м. Речка – Ботева поляна. Екскурзоводска беседа.

· 09.30 – 10.30 часа – Ботева поляна – Йолковица.

· 13.30 часа – посещение на лобното място на Христо Ботев в местността Йолковица и екскурзоводска беседа.

· 20.00 часа – туристическа вечер.
02 юни  2012 г. – събота
· 08.30 часа – закриване на похода

· 11.00 часа – участие във всенародните тържества на връх „Околчица“.

· 13.00 часа – отпътуване на групите.

ІІІ. ПРАВО НА УЧАСТИЕ, НЕОБХОДИМИ ДОКУМЕНТИ ЗА ЗАЯВКА
В похода имат право да участват всички туристически дружества от страната, клубове и секции по туризъм с неограничен брой туристи. По маршрута могат да се включат както индивидуални участници, така и самостоятелни групи, които не принадлежат към определена организация.
ИЗИСКВАНИЯ КЪМ УЧАСТНИЦИТЕ В ПОХОДА:
1. Дисциплина и спазване на определения ред по време на преходите и в почивките, съблюдаване изискванията на ръководството в биваците и населените места.

2. Опазване на околната среда – поддържане на чистота по време на преходите и в района на биваците, съобразно екологичните изисквания.

3. Участие в спортно–туристическите игри и конкретни изяви в художествената самодейност.
4. Участниците в похода е необходимо в срок  до 16.05.2012 г. да направят заявка на адрес: гр. Враца 3000 бул. „Демокрация“ №1 тел./факс:092/ 621032, 661779, Областна администрация Враца или на тел. 0888582438.
5. Отделни туристически групи могат да се присъединят към похода и по маршрута, като за това предварително уведомяват организаторите.

6. След пристигането на Козлодуйски бряг за всички участници в похода  е необходимо да се представят на ръководството на похода следните документи:

· Списък на участниците с трите имена и ЕГН;

· Документ за предсъстезателен медицински преглед;

· Документ за застраховка до 1000 лв.

От секретариата ще получат анкетен лист, който трябва да попълнят на място и предадат на техническата конференция.

ІV. ЕКИПИРОВКА И СЪОРЪЖЕНИЯ, МАТЕРИАЛНИ УСЛОВИЯ
Участниците в похода трябва да бъдат екипирани според изискванията за участие в прояви по пешеходен туризъм.

Нощувката навсякъде е в биваци, които са осветени, снабдени с вода и в тях има разкрити подкрепителни пунктове за храна.


Превозването на бивачните съоръжения се извършва с автомобили на участващите групи или индивидуалните туристи. Автомобилите се придвижват до биваците в организирана автоколона, придружена от КАТ – гр. Враца.


Разноските за всички участници, както и бивачните съоръжения се осигуряват от туристическите дружества по места, съветите по туризъм, предприятията, фирмите или самите туристи.


V. ДОПЪЛНИТЕЛНИ УКАЗАНИЯ

Организаторите на похода, като имат предвид големия брой на участниците в него и условията за нощувка, се обръщат към всички туристи в проявата за спазване на дисциплината в походната колона и биваците, за съзнателно и отговорно отношение към природата, местата за бивакуване и районите към тях.

При груби нарушения на реда и прояви, несъвместими с туристическия морал, ръководството си запазва правото да отстранява нарушителите.

Участието в общоселските тържества и спортно-туристическите игри е по желание на отделните туристи и представителните групи.

УСПЕХ И НА ДОБЪР ПЪТ, ПРИЯТЕЛИ!

